Prima: Opština Vrnjačka Banja

Ul. Kruševačka 17, Vrnjačka Banja

U Beogradu: 10.11.2014. godine

PREDMET: Zahtev za dodatnim pojašnjenjem konkursne dokumentacije, JN br 07/2014

Poštovani,

U vezi postupka javne nabavke koju sprovodi naručilac Opština Vrnjačka Banja, (u daljem tekstu: naručilac), nakon ostvarenog uvida u sadržinu konkursne dokumentacije u predmetnom postupku, ovim putem u skladu sa članom 63. stav 2. Zakona o javnim nabavkama (″Sl. Glasnik RS“, br. 124/2012) tražimo pojašnjenje:

1. Molimo Vas da u konkursnoj dokumentaciji jasno istaknete elemente kriterijuma i način ponderisanja za dodelu ugovora primenom kriterijuma najniže ponuđena cena?

Na strani 19 stoji:

*“ВРСТА КРИТЕРИЈУМА ЗА ДОДЕЛУ УГОВОРА*, *ЕЛЕМЕНТИ КРИТЕРИЈУМА НА ОСНОВУ КОЈИХ СЕ ДОДЕЉУЈЕ УГОВОР И МЕТОДОЛОГИЈА ЗА ДОДЕЛУ ПОНДЕРА ЗА СВАКИ ЕЛЕМЕНТ КРИТЕРИЈУМА*

*Избор најповољније понуде на основу које ће бити донета одлука о закњучењу уговора биће донета применом критеријума најнижа понуђена цена*.”

2. Sugerišemo da na str. 4, 28 i 36 isključite uslove koji ne mogu biti transparantni i podjednaki za sve ponuđače u skladu sa Zakonom o javnim nabavkama. Umrežavanje za besplatne razgovore u okviru mreže javnih preduzeća, kao i povezivanje sa centralama fiksne telefonije koje navodite nisu predmet ove nabavke i Vas kao naručioca, već se odnose na druge usluge i druga pravna lica, pa se u ovoj konkursnoj dokumentaicji ne mogu postavljati kao uslov :

*“ - У оквиру месечне преплате омогућити бесплатни разговоре са мрежом Скупштине општине*, *Председника општине и Општинског већа*, *Општинским јавним правобранилаштвом и одређеним бројем картица* (*до* 30 *картица*-*бројева*)*у оквиру мреже Јавних предузећа и установа чији је оснивач Општина Врњачка Бања”*

Ponuđači nemaju informaciju čiji su korisnici usluga navedene javne ustanove i ne mogu obezbediti besplatne razgovore sa mrežom drugih operatera, već se može obezvediti navedeni uslov ukoliko je određeni broj kartica u mreži ponuđača.

3. Razgovori sa fisknih brojeva nisu predmet usluge mobilne telefonije, te Vam sugrišemo da uslov povezivanja sa centralama fiksne telefonije izuzmete iz ove konkursne dokumentacije na str.4,28 i 36:

“Повезивање мобилне централе оператера са централама фиксне телефоније наручиоца путем

жичног линка од 2Мб/с ради остваривања јефтинијих разговора са фиксних бројева према мобилним мрежама “

4. Na str. 4, 27 i 36 naveli ste:

“Обрачунска јединица за интернет саобраћај је један BIT.”

Sugerišemo da obračunska jedinica za internet saobraćaj se meri u količini prenosa i standardna zbog količine za obračun je 1kB (kilobajt).

Za brzinu prenosa prilikom prenosa digitalnog signala kroz neki medijum kao jedinica mere se koristi broj bita u sekundi, tj. b/s.

5. Da biste omogućili ravnopravno učešće svim ponuđačima da svoje pakete mogu da usklade Vašim zahtevima u konkursnoj dokumentaciji pri čemu se ponderiše ekonomski najniža cena, sugerišemo da na str. 5 i 37 izmenite fiksne iznose paketa u količinama sadržaja i proširite u okvirima od minimalnih do maksimalnih, a u skladu Vaših realnih potreba.

Npr.

Za paket 5 – broj minuta ka svim mrežama između 1900 i 2200 minuta umesto traženih 2100.

6. Na str. 5 i 37, broj minuta nakon potrošenih minuta ka svim mrežama kao dodatna količina ka mreži ponuđača i ka fiksnim linijama je specifična za proizvod paketa uglavnom iz komercijalnih razloga, dok Vama kao naručiocu predlažemo da te uslove isključite (npr.1000 minuta na paketu br. 5 ka mreži ponuđača je deo komercijalne ponude paketa i određen broj minuta ka fiksnim mrežama na svim ostalim paketima). Već jednom u tehničkim specifikacijama ste naveli uslove za cene minuta ka svim mrežama nakon potrošenih minuta iz paketa u tehničkoj specifikaciji. Iz tog razloga sugerišemo proširenje okvira broja minuta iz prethodne tačke čime svoje potrebe možete upotpuniti, odnosno proširiti ka svim mrežama, pa samim tim i ka traženim brojem minuta ka fiksnim linijama, pa i u mreži ponuđača.

“Након потрошених минута и SMS порука укључених у месечну претплату тарифирање се врши према ценовнику Понуђача с тим да цене не смеју бити веће од следећих износа: минут ка свим мрежама максимално 5,5 динара, успостава везе максимално 4 динара, SMS максимално 3,5 динара и MMS максимално 10 динара. “

Podnosilac zahteva:

Vip mobile d.o.o.

Omladinskih brigada 21

11070 Novi Beograd

# Република Србија

## ОПШТИНА ВРЊАЧКА БАЊА

Комисија за ЈН

Број: 400-2414/14

Дана: 13.11.2014.год.

**ВРЊАЧКА БАЊА**

 На основу чл. 63. став 3. Закона о јавним набавкама (“Сл.гласник РС“, бр. 124/12), а у вези питања заинтересованог лица „Vip mobile” aд., Нови Београд, постављеног путем електронске поште дана 10.11.2014.год., а заведеног код Наручиоца-Општине Врњачка Бања под бројем: 400-2414/14 од 12.11.2014.год. за појашњењем конкурсне документације за јавну набавку мале вредости ЈНУ бр. 7/2014, Комисија за јавну набавку доставља

Одговор

 Одговори на питања садржани у оквиру измене и допуне Конкурсне документације које је Наручилац извршио у складу са чл. 63. Закона о јавним набавкама и које су објављене на интернет страни наручиоца и на Порталу јавних набавки.

 За Комисију:

Јасмина Трифуновић, дипл.ек.